**NOTA DE ARGUMENTARE**

**la proiectul de Hotărâre a Consiliului de Administraţie al ANRCETI privind**

**aprobarea Programului de elaborare a actelor de reglementare ale**

**Agenţiei Naţionale pentru Reglementare în Comunicaţii Electronice şi**

**Tehnologia Informaţiei pentru anul 2020**

Programul de elaborare a actelor de reglementare ale Agenţiei Naţionale pentru Reglementare în Comunicaţii Electronice şi Tehnologia Informaţiei (ANRCETI) pentru anul 2020 este elaborat în scopul asigurării transparenței procesului decizional din cadrul ANRCETI la executarea atribuţiilor de reglementare a domeniilor din competența ANRCETI.

Programul conţine denumirile reglementărilor ce urmează a fi elaborate în anul 2020 precum și referințele la actele legislative care servesc drept temei pentru elaborarea/ modificarea reglementărilor propuse și termenele de realizare a acestora.

Dat fiind faptul că Legea comunicaţiilor electronicenr. 241/2007 a fost modificată prin Legea nr. 135/ 2017, Legea nr. 185/2017, Legea nr. 8/2018 și Legea nr. 100/2018 este necesar de a revizui și a actualizăcadrul normativ/de reglementare existent în concordanță cu prevederile Legii nr. 241/2007(*republicată în Monitorul Oficial al Republicii Moldova, 2017, nr. 399-410, art. 679).*

În acest sens, în temeiul și în conformitate cu prevederile art. 23 din Legea privind actele normative nr. 100/2017 (Monitorul Oficial al Republicii Moldova, 2018, nr. 7-17, art. 34), ANRCETI își propune ca în anul 2020 să elaboreze/ revizuiască, în principal, reglementările în vederea:

1. asigurării concurenței efective pe piața serviciilor de comunicații electronice, continuarea revizuirii piețelor relevante în cadrul iterației V şi a măsurilor de reglementare stabilite anterior;
2. actualizării condiţiilor specifice privind desfăşurarea activităţilor de instalare, operare, gestionare, mentenanţă şi/sau lichidare a reţelelor de comunicaţii electronice la frontiera de stat a Republicii Moldova;
3. reglementării și monitorizării gestionării domeniului de nivel superior .md;
4. perfecționării mecanismului privind efectuarea controlului în baza analizei şi evaluării riscurilor;
5. actualizării conținutului formularelor documentelor eliberate în procesul de autorizare a furnizorilor de comunicații poștale;
6. asigurării drepturilor utilizatorilor finali.

Măsurile propuse vin să actualizeze reglementările din domeniu și au scopul asigurării exercitării drepturilor furnizorilor de rețele și/sau servicii de comunicații electronice și a utilizatorilor finali, și respectiv, vor avea un impact pozitiv asupra acestora.

Implementarea Programului nu presupune suportarea anumitor cheltuieli financiare din partea furnizorilor și a utilizatorilor, precum și cheltuieli suplimentare din bugetul statului sau al ANRCETI.

Proiectul de hotărâre a Consiliului de Administraţie al ANRCETI pentru aprobarea Programului de elaborare a actelor de reglementare ale Agenţiei Naţionale pentru Reglementare în Comunicaţii Electronice şi Tehnologia Informaţiei pentru anul 2020 se propune spre aprobare, în modul stabilit.

**Director Octavian RĂU**